Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 929

b) csoportjába tartoznak. Az önreaktív anyagokkal rokon anyagok az egyes sorszámok b) vagy c) betűjéhez vannak hozzárendelve. 4.1.1.5 A név szerint meg nem nevezett anyagokat és tárgyakat a 4.1 táblázat 3˚8. sorszáma alá és ezen sorszámokon belül az egyes csoportokhoz vagy közismert tulajdonságaik, vagy a 2.3 Függelék, illetve a «Vizsgálatok és kritériumok kézikönyv» III. Rész 33.2.1 bekezdése szerinti vizsgálati eljárások eredményei alapján történhet. 4.1.1.6 A név szerint meg nem nevezett anyagokat és tárgyakat a 4.1 táblázat 11˚14., 16. és 17. sorszáma alá és ezen sorszámokon belül az egyes csoportokhoz a 2.3 Függelékben ismertetett vizsgálati eljárások eredményei alapján kell besorolni. A besorolásnál azok közismert tulajdonságait is figyelembe kell venni, ha ezek szerint szigorúbb besorolást kellene alkalmazni. 4.1.1.7 Ha a név szerint meg nem nevezett anyagokat és tárgyakat az SZMGSZ 2.3 Függelékben ismertetett vizsgálati eljárások eredményei alapján a 4.1 táblázat valamely sorszámához lehet besorolni, a következő kritériumok érvényesek: – az 1., 4., 6—8., 11., 12., 14., 16. és 17. sorszám valamelyike alá kell besorolni a porszerű, granulált vagy pasztaszerű anyagokat, ha azok a tűzforrással (pl. égő gyufa) való rövid időtartamú érintkezés hatására könnyen meggyulladnak, vagy ha meggyulladásuk esetén a láng gyorsan terjed és az égési idő 100 mm mérési távolságon kevesebb 45 s-nál vagy az égési sebesség nagyobb, mint 2,2 mm2/s; – a fémporokat és fémötvözet-porokat, ha azok lánggal meggyújthatók és az égési folyamat 10 perc vagy ennél rövidebb idő alatt a teljes mintára kiterjed, akkor a 13. sorszám alá kell besorolni. 4.1.1.8 Ha a név szerint meg nem nevezett anyagokat és tárgyakat a 2.3 Függelék, ill. a «Vizsgálatok és kritériumok kézikönyv» III. Rész 33.2.1 bekezdése szerinti vizsgálati eljárások eredményei alapján a 4.1 táblázat valamely sorszámához kell besorolni, a következő kritériumok érvényesek: 4.1.1.8.1. A 4., 6—8., 11., 12., 14., 16. és 17. sorszámhoz tartozó gyúlékony szilárd anyagokat, ha a vizsgálat során 100 mm hosszúságú mintán az égés ideje 45 s-nál kevesebb, és: – a láng áthalad a nedvesített zónán, a b) csoportba kell sorolni; – a nedvesített zóna 4 percre meggátolja a láng terjedését, a c) csoportba kell sorolni. 4.1.1.8.2 A 13. sorszámhoz tartozó fémporokat és fémötvözet-porokat, ha a vizsgálat során a láng: – 5 percen belül a minta teljes hosszára kiterjed, a b) csoportba kell sorolni; – 5 percnél hosszabb idő alatt terjed ki a minta teljes hosszára, a c) csoportba kell sorolni. 4.1.1.9 Ha az anyagok és tárgyak a 4.1 táblázat egyes sorszámainak több csoportjába is tartozhatnak, akkor a konkrét csoportot a 2.3 Függelékben meghatározott vizsgálatok eredményei és a 4.1.1.8 pont szerinti kritériumok alapján kell megállapítani. 4.1.1.10 Ha a 4.1 osztály alá tartozó anyagok más alkotórészek hozzákeverésének eredményeként más veszélyességi kategóriába kerülnek, mint ahová a 4.1 táblázatba be vannak sorolva, ezeket a keverékeket és oldatokat a 4.1 osztálynak ahhoz a sorszámához kell hozzárendelni, amelyhez tényleges veszélyességük mértéke alapján tartoznak. Megjegyzés: Az oldatok és keverékek (mint készítmények és hulladékok) besorolására lásd az SZMGSZ 2. melléklet «Általános rendelkezések» I. Fejezet 1.5 pontját. 2002/105/II. szám 4.1.1.11 A 2.3 Függelékben meghatározott vizsgálatok és a 4.1.1.8 pont szerinti kritériumok alapján az is meghatározható, hogy egy név szerint feltüntetett anyag természete olyan, hogy az anyag nem esik ezen osztály előírásainak hatálya alá. 4.1.1.12 A 4.1 osztály vegyileg instabil anyagai kizárólag abban az esetben fuvarozhatók, ha a feladó megtette a szükséges intézkedéseket a fuvarozás alatt előforduló veszélyes bomlási folyamatok vagy polimerizáció megelőzésére. A tartályok gyártásához felhasznált anyagoknak a fuvarozott anyag tekintetében inertnek kell lenniük. 4.1.1.13 Az UN 3097 számhoz hozzárendelt, gyújtó hatású, gyúlékony szilárd anyagok a fuvarozásból ki vannak zárva. 4.1.1.14 Önreaktív anyagok (31—40. sorszám) 4.1.1.l4.1 Az önreaktív anyagok bomlása hővel, katalitikus szennyeződésekkel való érintkezéssel (pl. savak, nehézfém vegyületek, bázisok), súrlódással vagy ütéssel iniciálható. A bomlás sebessége a hőmérséklettel növekszik és az anyagtól függően változik. A bomlás, különösen ha nem történik meggyulladás, mérgező gázok vagy gőzök fejlődésével járhat. Egyes önreaktív anyagok hőmérséklet-szabályozást igényelnek. Az ilyen anyagok, különösen zárt térben, robbanásszerűen elbomolhatnak. Ezek a jellemzők hígítók hozzáadásával vagy megfelelő csomagolások használatával módosíthatók. Némely önreaktív anyag élénken ég. Önreaktív anyagok például a következő típusú vegyületek: alifás azovegyületek (—C—N=N—C—); szerves azidok (—C—N3); diazónium sók (—CN2+ Z–); N-nitrózo vegyületek (—N—N=O); és aromás szulfohidrazidok (—SO2—NH—NH2). 4.1.1.14.2. Az önreaktív anyagok a veszély mértéke alapján hét típusba vannak sorolva és a 31—40. sorszám alá tartoznak. A 4.1 táblázatban fel nem sorolt anyagok besorolásához alkalmazandó elveket a »Vizsgálatok és kritériumok kézikönyv» II. Része tartalmazza. Az önreaktív anyagok besorolását és valamely sorszámhoz való hozzárendelését a feladási ország illetékes hatóságának kell elvégeznie. Amennyiben a származási ország nem valamely SZMGSZ tagország, úgy a besorolást és a fuvarozási feltételeket a küldemény által érintett első SZMGSZ tagország illetékes hatóságának kell elismernie 4.1.1.14.3 A következő önreaktív anyagok fuvarozása tilos: – «A» típusú önreaktív anyagok; – azok az önreaktív anyagok, amelyek öngyorsuló bomlási hőmérséklete (ÖBH) < 55 ˚C és amelyek ezért a szállítás alatt hőmérséklet-szabályozást igényelnek. 4.1.1.14.4 Egyes önreaktív anyagokhoz aktivátorok, pl. cink-vegyületek adhatók reaktivitásuk megváltoztatására. Az aktivátor típusától és koncentrációjától függően ez a termikus stabilitás csökkenéséhez és a robbanó tulajdonságok változásához vezethet. Ha ezen tulajdonságok bármelyike is megváltozik, az új készítményt a besorolási eljárás szerint újra kell értékelni. 4.1.1.14.5 A 4.1 táblázatban fel nem sorolt önreaktív anyagok vagy önreaktív anyag készítmény mintákat, amelyekre nézve nem áll rendelkezésre teljes körű vizsgálati eredmény és fuvarozásuk további vizsgálatok és értékelés céljából történik, a C típusú önreaktív anyagokra vonatkozó, megfelelő sorszámhoz kell hozzárendelni, feltéve, hogy a következő feltételeknek megfelelnek: – a rendelkezésre álló adatokból kitűnik, hogy a minta nem veszélyesebb, mint egy B típusú önreaktív anyag; – a minta az OP2 csomagolási módszernek megfelelően van csomagolva és mennyisége fuvarozási egységenként nem haladja meg a 10 kg-ot; A hőmérséklet-szabályozást igénylő minták a fuvarozásból ki vannak zárva. 4.1.1.14.6 A biztonságos fuvarozás céljából az önreaktív anyagokat számos esetben hígítók használatával érzéketlenítik. Amennyiben valamely anyag százalékos tartalma meg van határozva, ez a tartalom tömegére vonatkozik, egész számra kerekítve. Hígító használata esetén az önreaktív anyagot a fuvarozás 2002/105/II. szám során használt koncentrációjú és formájú hígító jelenléte mellett kell vizsgálni. Olyan hígítók, amelyek a küldeménydarabból való kifolyás esetén lehetővé teszik, hogy az önreaktív anyag veszélyes mértékben koncentrálódhasson, nem használhatók. A használt hígítónak az önreaktív anyaggal öszszeférhetőnek kel lennie. Ebben az tekintetben összeférhető hígítók azok a szilárd vagy folyékony anyagok, amelyek nem befolyásolják hátrányosan az önreaktív anyag hőstabilitását és veszélytípusát. 4.1.1.15 A 4.1.1.16 és 4.1.1.17 pont szerinti fuvarozásnál minden küldeménydarabon jól látható módon és tartósan fel kell tüntetni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes